CELEX: 32011R1196
Language: hr
Date: 2011-11-17 00:00:00
Title: Provedbena uredba Komisije (EU) br. 1196/2011 od 17. studenoga 2011. o razvrstavanju određene robe u kombiniranu nomenklaturu

02/Sv. 018
            
            
               HR
            
            
               Službeni list Europske unije
            
            
               163
            
         32011R1196
   
               L 303/12
            
            
               SLUŽBENI LIST EUROPSKE UNIJE
            
            
               17.11.2011.
            
         
      PROVEDBENA UREDBA KOMISIJE (EU) br. 1196/2011
   od 17. studenoga 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci, te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Prikladno je osigurati da, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može u razdoblju od tri mjeseca nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu u skladu s odgovarajućim oznakama KN iz stupca 2 te tablice.
   Članak 2.
   Obavezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe Vijeća (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. studenoga 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Prijenosni elektronički uređaj na baterije u obliku naočala za prikaz slike (takozvane „videonaočale”), koji sklopljen ima dimenzije od oko 15 × 3,5 × 2,5 cm.
               Elektronski uređaj u obliku naočala se sastoji od dva zaslona s tekućim kristalima (LCD), svaki sa rezolucijom od 640 × 480 piksela (virtualni ekvivalent zaslona i sistema za obradu zvuka, postavljenih u okviru sličnom okviru za naočale.
               Uređaj može biti spojen na stroj za automatsku obradu podataka (ADP) i uređaje kao što su uređaj za videoreprodukciju, televizijski prijamnik ili igraću konzolu.
               Prikazuje virtualne trodimenzionalne (3D) videosnimke u svrhu zabave.
            
            
               8528 59 40
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature i tekstom oznaka KN 8528, 8528 59 i 8528 59 40.
               Funkcija uređaja u obliku naočala je prikazivanje videosnimke u smislu tarifnog broja 8528.
               Budući da uređaj ne sadrži prijamnik ili bilo koji sličan uređaj koji omogućuje prijam televizijskih signala, isključuje se razvrstavanje kao televizijski prijamnik pod tarifnim brojem 8528 71.
               Uređaj koristi dva vrlo mala LCD zaslona (jedan ispred svakog oka) za stvaranje virtualne slike ekvivalentne zaslonu od 80 inča, gledan iz udaljenosti od 2 metara. S obzirom na ove osobine i svojstva, uređaj je namijenjen za zabavu, primjerice za gledanje filmova ili televizije ili za igranje. Stoga se isključuje razvrstavanje pod tarifnim brojem 8528 51 jer se uređaj ne može smatrati isključivo ili uglavnom uređajem koji se upotrebljava za automatsku obradu podataka pod tarifnim brojem 8471.
               Uređaj se, stoga, razvrstava pod oznaku KN 8528 59 40 kao monitor u boji sa zaslonom s tehnologijom tekućih kristala.